钦定古今图书集成/明伦汇编/官常典/第620卷 > 《知洪州熊本知越州制》前人
## 钦定古今图书集成/明伦汇编/官常典/第620卷 > 《知洪州熊本知越州制》前人

会稽西阻浙河，东渐于海。有陂湖灌溉之利，故岁多
顺成；有丝枲鱼盐之饶，故俗重犯法。狱讼稀简，土风
和平。置守牧人，此为乐国。具官熊本，词学起家，果艺
从政。南官西掖，试用有声。番禺豫章，循行可纪。因尔
能效，委兹重寄。环地千里，提封七州。兵籍赋舆，莫不
兼总。名联侍从之列，身寄牛斗之间。是为宠荣，益务
“报称。”